練綱

練綱，字從道，長洲人。

練綱早年舉鄉試，進入國子監。經都御史陳鎰、尚書俞士悅舉薦，授監察御史。景泰元年，上奏時政議案，隨後巡視兩淮鹽政，彈劾駙馬都尉趙輝侵犯民利。景泰三年，再次彈劾尚書何文淵、右侍郎項文曜，明景帝不予准許，但認為練綱為人剛正。景泰五年，巡按福建，與按察使楊玨互相攻擊，均下吏部。之後謫邠州判官《明史》（卷164）：“練綱，字從道，長洲人。祖則成，洪武時御史。綱舉鄉試，入國子監。歷事都察院。郕王監國，上中興八策。也先將入犯，復言：「和議不可就，南遷不可從，有持此議者，宜立誅。安危所倚，惟于謙、石亨當主中軍，而分遣大臣守九門，擇親王忠孝著聞者，令同守臣勤王。檄陝西守將調番兵入衛。」帝悉從之。綱有才辨，急功名。都御史陳鎰、尚書俞士悅皆綱同裏，念綱數陳是政有聲，且畏其口，遂薦之，授御史。景泰改元，上時政五事。巡視兩淮鹽政。駙馬都尉趙輝侵利，劾奏之。三年冬，偕同官應詔陳八事，並允行。亡何，復偕同官上言：「吏部推選不公，任情高下，請置尚書何文淵、右侍郎項文曜於理。尚書王直、左侍郎俞山素行本端，為文曜等所罔，均宜按問。」帝雖不罪，終以綱等為直。明年命出贊延綏軍務，自陳名輕責重，乞授僉都御史。帝曰：「遷官可自求耶？」遂寢其命。初，京師戒嚴，募四方民壯分營訓練，歲久多逃，或赴操不如期，廷議編之尺籍。綱等言：「召募之初，激以忠義，許事定罷遣。今展轉輪操，已孤所望，況其逃亡，實迫寒餒，豈可遽著軍籍。邊方多故，倘更召募，誰復應之？」詔即除前令。五年巡按福建，與按察使楊玨互訐，俱下吏。謫玨黃州知府，綱邠州判官。久之卒。”。

参考文献

G
L